stanford-oval/wikipedia huggingface dataset:
Katariina Venho

| Katariina Venho> Henkilötiedot |
| --- | --- |
Koko nimi:  Katariina Venho
Syntynyt: 7. huhtikuuta 1995 (ikä 29)
Kansalaisuus:   Suomi
Koripalloilija
Pelipaikka:  Takamies
Pituus:  174 cm
Pelaajaura
Seurajoukkueet
2014–2015:   Tampereen Pyrintö
Katariina Venho (s. 7. huhtikuuta 1995) on suomalainen koripalloilija.
Ura

Venho aloitti koripallon 7-vuotiaana. Hän edusti nuorisoikäluokissa BC Nokiaa ja Raholan Pyrkivää, ja hän kuului Suomen kokoonpanoon yhdessä B-nuorten maaottelussa. Kaudeksi 2013–2014 Venho siirtyi Tampereen Pyrintöön jossa pelasi A-tyttöjen I-divisioonaa ja kahdessa ottelussa naisten I-divisioonaa. Pyrintö nousi seuraavaksi kaudeksi Naisten Korisliigaan, ja Venho teki seuran kanssa pelaajasopimuksen. Naisten pääsarjadebyytissään 4. lokakuuta 2014 Venho pelasi Forssan Alkua vastaan kolme minuuttia ja 49 sekuntia, ja ensimmäiset pääsarjapisteensä, kahden pisteen korin, hän teki 1. marraskuuta Äänekosken Huimaa vastaan. Pyrintö sijoittui runkosarjassa yhdeksänneksi ja karsiutui pudotuspeleistä. Venho kirjautti ottelukohtaisiksi keskiarvoikseen kauden aikana 0,6 pistettä ja 0,5 levypalloa.
Tilastot > Runkosarja

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014–2015 | Tampereen Pyrintö | Korisliiga | 25 | 35,3 % | 0,0 % | 50,0 % | 0,2 | 0,3 | 0,5 | 0,3 | 1,3 | 0,2 | – | 0,6 | 14 |
| Yhteensä | Yhteensä | Korisliiga | 25 | 35,3 % | 0,0 % | 50,0 % | 0,2 | 0,3 | 0,5 | 0,3 | 1,3 | 0,2 | – | 0,6 | 14 |
O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä
Kelly Rutherford

Kelly Rutherford vuonna 2016.
Kelly Deane Melissa Rutherford (s. 6. marraskuuta 1968 Elizabethtown, Kentucky) on yhdysvaltalainen näyttelijä.
Rutherford on esiintynyt urallaan pääasiassa televisiosarjoissa. Hänet on nähty muun muassa 1990-luvulla tehdyissä sarjoissa Melrose Place ja Veijari nimeltä Brisco. Hänellä oli myös pieni rooli Wes Cravenin ohjaamassa kauhuelokuvassa Scream 3 vuodelta 2000. Vuosina 2007–2012 hän näytteli Lily van der Woodsenia televisiosarjassa Gossip Girl.
Rutherford oli naimisissa Carlos Tarajanon kanssa vuosina 2001–2002. Rutherford avioitui Daniel Gierschin kanssa elokuussa 2006. Heillä on kaksi yhteistä lasta, lokakuussa 2006 syntynyt poika ja kesäkuussa 2009 syntynyt tytär. Rutherford ja Giersch hakivat avioeroa keväällä 2009.
Aiheesta muualla

Kelly Rutherford Internet Movie Databasessa. (englanniksi)
Katariinan kirkko

Pyhän Katariinan kirkko voi viitata seuraaviin kirkkoihin:
Suomessa

Pyhän Katariinan kirkko, Hammarland, Ahvenanmaa
Pyhän Katariinan kirkko, Huittinen
Pyhän Katariinan kirkko, Karjaa
Pyhän Katariinan kirkko, Lammi
Pyhän Katariinan kirkko, Turku, entinen Kaarinan kirkko
Muualla

Katariinan katedraali, H’erson, Ukraina
Katariinan kirkko, Tukholma, Ruotsi
Pyhän Katariinan kirkko (Agía Aikateríni), Ateena, Kreikka
Pyhän Katariinan kirkko, Skuoritsa, Venäjä
Pyhän Katariinan kirkko (Agía Aikateríni), Thessaloniki, Kreikka
Pyhän Katariinan kirkon (St Katarinkyrkan) rauniot, Visby, Ruotsi
Pyhän Katariinan armenialainen kirkko, Pietari, Venäjä
Pyhän Katariinan katolinen kirkko, Pietari, Venäjä
Pyhän Katariinan ruotsalainen kirkko, Pietari, Venäjä
Pyhän Katariinan luostari eli Siinain luostari, Egypti
Sankt Katharinen eli pyhän Katariinan kirkko, Hampuri, Saksa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Katariinan kirkko”, voi hakea sivunnimihaulla, laajalla sivunnimihaulla tai tekstihaulla.
Karettikilpikonna

| Karettikilpikonna |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Kilpikonnat Testudines
Heimo::  Merikilpikonnat Cheloniidae
Suku::  Eretmochelys
Laji::  imbricata
Kaksiosainen nimi
 Eretmochelys imbricata  (Linnaeus, 1766) 
Katso myös
   Karettikilpikonna Wikispeciesissä   Karettikilpikonna Commonsissa 
Infobox OKNimi-testi OKIUCN-testi OK: 
Karettikilpikonna (Eretmochelys imbricata) kilpikonnien lahkoon kuuluva merikilpikonnien heimon laji. Uhanalaisuudestaan huolimatta rauhoitettua lajia pyydystetään sen kilven takia. Ravinnokseen se käyttää pienempiä merieläimiä ja levää. Pesiviä karettikilpikonnanaaraita on arviolta 8 000.
Koko ja ulkonäkö

Karettikilpikonna kasvaa noin 90 senttimetrin pituiseksi ja jopa 100 kilon painoiseksi. Karettikilpikonnan kilpi on ohut, joustava ja värikäs.
Levinneisyys

Karettikilpikonnaa tavataan laajalla alueella trooppisissa ja subtrooppisissa merissä. Lajin tärkeimmät elinalueet ovat Itä-Atlantti Ranskasta Etelä-Afrikkaan, Lähi-idän kautta Intiaan ja Intiasta Indokiinan kautta Kiinaan. Karettikilpikonnaa tavataan myös Indonesian ja Australian vesillä.
Lisääntyminen

Karettikilpikonna elää lähes koko elämänsä meressä, mutta naaraat nousevat maalle lisääntymään. Rannalle naaras kaivaa hiekkaan noin 60 senttiä syvän kuopan, johon se munii suunnilleen 150 munaa. Munat hautuvat maan sisällä noin 1,7–2,5 kuukautta, minkä jälkeen kuoriutuneet poikaset siirtyvät elämään meressä.
Kaislasirkkalintu

| Kaislasirkkalintu |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Sirkkalinnut Locustellidae
Suku::  Sirkkalinnut Locustella
Laji::  pryeri
Kaksiosainen nimi
 Locustella pryeri  (Seebohm, 1884) 
Katso myös
   Kaislasirkkalintu Wikispeciesissä   Kaislasirkkalintu Commonsissa 
Infobox OKVirheellinen NIMI-arvoIUCN-testi OK: 
Kaislasirkkalintu (Locustella pryeri), myös Megalurus pryeri, eli aiemmalta nimeltään idänkaislakerttunen on itäaasialainen varpuslintu. Sen elinympäristö käsittää Japanin Honshun pohjois- ja itäosat (nimialalaji pryeri), sekä Itä-Kiinan, Mongolian itäisimmän kolkan, sekä Venäjän kaakkoisnurkan Primorjen aluepiirin (alalaji sinensis). Henry Seebohm kuvaili lajin holotyypin Tokiosta 1884.
Kaislastenlahden koulu

| Kaislastenlahden koulu |
| --- | --- |
Sijainti:  Pesäkiventie 15, 71520 Kuopio
Koordinaatit:  62.8952°N, 27.4237°E
Tyyppi:  suomenkielinen alakoulu
Lakkautettu:  2020
Rehtori:  Sanna Matilainen (va. rehtori)
Luokat:  1–6
Oppilaita:  53 tai 56 (2016–2017)
Verkkosivut
Kaislastenlahden koulu oli Kuopiossa, Kallaveden pohjoisosan länsirannan Kaislatenlahdessa toiminut suomenkielinen alakoulu (luokka-asteet 1–6). Maaseutumaisemassa sijaitsevaa kyläkoulua kävi runsas 50 oppilasta (2016–2017). Vuonna 2021 koulu yhdistettiin Hirvilahden ja Rytkyn koulun kanssa Von Wrightin kouluksi.
Kelly Slater

Kelly Slater vuonna 2006.
Robert Kelly Slater (s. 11. helmikuuta 1972) on yhdysvaltalainen 11-kertainen surffauksen maailmanmestari. Hän on voittanut tittelin sekä kaikkien aikojen nuorimpana että vanhimpana kilpailijana. Hän aloitti uransa Keski-Floridan rannoilla. Surffauksen lisäksi hän on kirjoittanut aiheesta kaksi  kirjaa ja suunnitellut omia surffilautojaan.
Aiheesta muualla

Kuvia tai muita tiedostoja aiheesta Kelly Slater Wikimedia Commonsissa
Kelly Slater Internet Movie Databasessa. (englanniksi)
Keltaripsimonni

| Keltaripsimonni |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Monnikalat Siluriformes
Heimo::  Ripsimonnit Mochokidae
Suku::  Synodontis
Laji::  petricola
Kaksiosainen nimi
 Synodontis petricola  Matthes, 1959 
Katso myös
   Keltaripsimonni Wikispeciesissä   Keltaripsimonni Commonsissa 
Infobox OKNimi-testi OKIUCN-testi OK: 
Keltaripsimonni eli entinen pikkukäkimonni (Synodontis petricola) on ripsimonneihin kuuluva kala, jota pidetään myös akvaarioissa. Kala on suosittu seuralainen Tanganjika- ja Malawi-järvien kirjoahventen akvaarioissa.
Koko ja ulkonäkö

Keltaripsimonni kasvaa noin kymmensenttiseksi. Siinä on kellanharmaalla pohjalla mustia pilkkuja. Kalan erottaa lähilajeistaan siitä, että aidolla petricola-lajilla on valkeat reunat evissä, eikä pilkkuja pyrstöevässä. Risteymiä lähilajien kanssa on paljon myynnissä akvaarioliikkeissä.
Alkuperä

Keltaripsimonni on kotoisin Tangajika-järvestä Itä-Afrikasta.
Käyttäytyminen

Keltaripsimonni on aktiivinen öisin.
Vesiolot

Keltaripsimonnille sopii lievästi emäksinen vesi, pH 7,5–8,2 ja lämpötila 22–26 astetta.
Keskuskoulu

Keskuskoulu -nimisiä kouluja ovat tai ovat olleet:
Keskuskoulu, peruskoulu ja yhtenäiskoulu Forssassa
Keskuskoulu, peruskoulu Haminassa
Keskuskoulu, peruskoulu Hangossa
Keskuskoulu, peruskoulu Jämsässä
Keskuskoulu, peruskoulu Kotkassa
Keskuskoulu, ala-asteen koulu Porvoossa
Keskuskoulu, peruskoulu Punkalaitumella
Keskuskoulu, peruskoulu Raahessa
Keskuskoulu, peruskoulu Vaasassa
Keskuskoulun ala-aste, ala-asteen koulu Pieksämäellä
Keskuskoulun ala-aste, ala-asteen koulu Äänekoskella
Kajaanin keskuskoulu, peruskoulu Kajaanissa
Keminmaan keskuskoulu, peruskoulu ja lukio Keminmaalla
Kemiönsaaren keskuskoulu, peruskoulu Kemiönsaaressa
Keravan keskuskoulu (ent. Keskuskoulun kansakoulu), peruskoulu Keravalla
Lapuan keskuskoulu, ala-asteen koulu Lapualla
Liedon keskuskoulu, yläasteen koulu Liedossa
Lieksan keskuskoulu, peruskoulu Lieksassa
Loimaan keskuskoulu, peruskoulu Loimaalla
Oriveden keskuskoulu, peruskoulu Orivedellä
Viitasaaren keskuskoulu, yläasteen koulu Viitasaaressa
Yli-Iin Keskuskoulu, peruskoulu Yli-Iissä
Entisiä Keskuskouluja

Keskuskoulu, Mikkelin nyk. Päämajakoulun entinen nimi
Keskuskoulun kansakoulu, entinen kansakoulu Somerolla, nyk. Joensuun koulu
Keskuskoulun kansakoulu, entinen kansakoulu Toijalassa, nyk. Arvo Ylpön koulu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Keskuskoulu”, voi hakea sivunnimihaulla, laajalla sivunnimihaulla tai tekstihaulla.
Kateharso

Kateharso (kasvuharso, suojaharso) on valoa läpäisevä, harsomainen kangas, jota käytetään puutarhakasvien suojaamiseen. Se suojaa kasveja tuhohyönteisiltä, kuten porkkanakempiltä, kaaliperhosen toukilta ja lehtikirvoilta. Kateharsoa voidaan käyttää myös keväällä kasvien suojaamiseen hallalta. Tällöin myös maa lämpenee nopeammin. Hyönteispölytteisten kasvien päältä harso pitää poistaa kukinnan ajaksi.
Kateharsotyppejä

Kateharsoja on useita tyyppejä. Näistä yhtä tunnetuimmista kutsutaan nimellä Agryl. Uudempia harsoja ovat kuitumainen, suojaharsoksi kutsuttu Aeronet sekä Bionet. Uudemmat harsot läpäisevät valoa enemmän kuin vanhemmat.
Kardamyle

Kardamyle (m.kreik. Καρδαμύλη) voi viitata seuraaviin antiikin kreikkalaisiin kaupunkeihin:
Kardamyle, kaupunki Khioksen saarella, nykyinen Kardámylan kylä
Kardamyle, kaupunki Pyloksen alueella Peloponnesoksella, nykyinen Kardamýlin kylä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kardamyle”, voi hakea sivunnimihaulla, laajalla sivunnimihaulla tai tekstihaulla.
Kajol

| Kajol |
| --- | --- |
 Kajol vuonna 2019.
Henkilötiedot
Koko nimi:  Kajol Mukherjee
Syntynyt: 5. elokuuta 1974 (ikä 50) Bombay, Maharashtra, Intia
Ammatti:  elokuvanäyttelijä
Puoliso:  Ajay Devgan (vih. 1999)
Lapset:  2
Näyttelijä
Aktiivisena:  1992–
Merkittävät roolit:  K3G – Ilon päiviä, surun päiviä Nimeni on Khan
 Nimikirjoitus
Aiheesta muualla
IMDb 
Elonet
AllMovie
Kajol Devgan (o.s. Mukherjee; s. 5. elokuuta 1974 Bombay), tunnetaan pelkästään nimellä Kajol, on intialainen elokuvanäyttelijä. Häntä pidetään yhtenä Intian menestyneimmistä ja lahjakkaimmista näyttelijättäristä. Kajol on edesmenneen tätinsä Nutanin lisäksi ainoa, joka on voittanut viisi Filmfare Awards -palkintoa parhaasta naispääosasta. Hän on näytellyt monissa Bollywoodin menestyselokuvissa, länsimaissa hänet tunnettaneen parhaiten elokuvista K3G – Ilon päiviä, surun päiviä (2001) ja Nimeni on Khan (2010).
Vuonna 2011 Intian valtio myönsi Kajolille Padma Shri -palkinnon panoksestaan intialaiselle elokuvalle.
Varhainen elämä

Kajol Mukherjee syntyi bengali- ja marathitaustaiseen perheeseen Mumbaissa. Hänen vanhempansa ovat näyttelijä Tanuja ja ohjaaja ja tuottaja Shomu Mukherjee, joka kuoli vuonna 2008. Hänen sisarensa Tanisha on myös näyttelijä, kuten myös heidän serkkunsa Rani Mukerji, Mohnish Behl ja Sharbani Mukherjee. Kajol on näyttelijä Shobhna Samarthin tyttärentytär ja näyttelijä Nutanin sisarentytär.
Ura > Debyytti ja läpimurto (1992–1996)

Kajol teki elokuvadebyyttinsä 17-vuotiaana vuoden 1992 elokuvassa Bekhudi, joka ei menestynyt. Hän nousi kuuluisuuteen roolillaan Abbas-Mustanin ohjaamassa trillerissä Baazigar vuonna 1993. Hänen vastanäyttelijänsä oli Shah Rukh Khan, jonka kanssa Kajol näytteli myöhemmin useaan otteeseen; kaikki heidän yhteiset elokuvansa ovat menestyneet.
Hänen ensimmäinen vuonna 1994 julkaistu elokuvansa, Udhaar Ki Zindagi ei ollut kaupallinen menestys, mutta hän voitti Bengal Film Journalists’ Association Awards -palkinnon parhaasta naispääosasta. Samana vuonna julkaistu Yeh Dillagi oli hänen ensimmäinen elokuvansa yhteistyössä Yash Raj Films -tuotantoyhtiön kanssa. Hänen roolinsa Sapnana toi hänelle ensimmäisen Filmfare Awards -ehdokkuuden.
Kajol esiintyi kahdessa vuoden 1995 menestyneimmässä intialaisessa elokuvassa. Ensimmäinen oli Rakesh Roshanin ohjaama Karan Arjun, josta tuli vuoden toiseksi eniten tuottanut hindielokuva. Hänen kolme seuraavaa elokuvaansa eivät menestyneet kaupallisesti, mutta Aditya Chopran esikoisohjaus Dilwale Dulhania Le Jayenge oli paitsi vuoden menestynein elokuva, myös yksi Bollywoodin kaikkien aikojen suurimmista menestyselokuvista. Elokuva voitti yhteensä kymmenen Filmfare Awards -palkintoa ja Kajol voitti ensimmäisen Filmfare Awards -palkintonsa parhaasta naispääosasta. Kajolin ainoa elokuva vuonna 1996 oli Bambai Ka Babu, missä hänen vastanäyttelijänään oli Saif Ali Khan. Elokuva ei menestynyt.
Ura > Laaja menestys (1997–1998)

Vuonna 1997 Kajol näytteli Gupt: The Hidden Truth -elokuvassa Bobby Deolin ja Manisha Koiralan kanssa. Se oli yksi vuoden tuottoisimmista elokuvista ja Kajolista tuli ensimmäinen nainen, joka voitti Filmfare Awards -palkinnon parhaasta negatiivisesta roolista. Hänen seuraava elokuvansa Hameshaa floppasi. Hän esiintyi myös ensimmäisessä tamilinkielisessä elokuvassaan, Minsara Kanavussa. Hänen viimeinen sinä vuonna julkaistu elokuvansa oli menestynyt romanttinen komedia Ishq, jossa hän näytteli tulevan aviomiehensä Ajay Devganin kanssa.
Kajol näytteli kolmessa menestyselokuvassa vuonna 1998. Ensimmäinen oli Pyaar Kiya To Darna Kya, jossa hänen vastanäyttelijänsä oli Salman Khan. Hänen seuraava elokuvansa Dushman, Sanjay Duttin kanssa, pärjäsi kohtalaisesti. Seuraavaksi hän näytteli Ajay Devganin kanssa elokuvassa Pyaar To Hona Hi Tha, joka oli vuoden kolmanneksi menestynein elokuva. Hänen suurin hittinsä sinä vuonna oli Karan Joharin esikoisohjaus Kuch Kuch Hota Hai, jossa hän näytteli taas Shah Rukh Khanin kanssa. Hän voitti toisen parhaan naispääosan Filmfare Awards -palkintonsa.
Ura > Takaisku ja K3G (1999–2001)

Kajolin ensimmäinen elokuva vuonna 1999 oli draama Dil Kya Kare, joka oli kaupallinen pettymys. Hänen seuraava elokuvansa Hum Aapke Dil Mein Rehte Hain menestyi paremmin. Kolmas elokuva Hote Hote Pyar Ho Gaya sai huonon vastaanoton sekä yleisöltä että kriitikoilta. Vuosi 2000 oli huono Kajolille, hänen ainoa elokuvansa Raju Chacha jäi vähälle huomiolle.
Kajolilta ilmestyi vain kaksi elokuvaa vuonna 2001. Ensimmäinen oli Kuch Khatti Kuch Meethi, joka ei menestynyt. Kajol ja Shah Rukh Khan tekivät taas yhteistyötä Karan Joharin elokuvassa K3G – Ilon päiviä, surun päiviä, joka oli toiseksi menestyinein elokuva sinä vuonna Intiassa. Se oli myös vuoteen 2006 asti menestynein intialainen elokuva ulkomailla. Kajol voitti kolmannen Filmfare Awards -palkintonsa parhaasta naispääosasta.
Ura > Fanaan jälkeiset työt (2006–2010)

K3G:n jälkeen Kajol piti viiden vuoden tauon näyttelemisestä. Hän teki menestyksekkään paluun vuonna 2006 Kunal Kohlin ohjaamassa elokuvassa Fanaa, joka oli yksi vuoden eniten tuottaneista elokuvista. Roolillaan sokeana kashmirilaisena tyttönä hän voitti neljännen Filmfare Awards -palkintonsa parhaasta naispääosasta.
Kajolin ainoa elokuva vuonna 2008 oli hänen aviomiehensä Ajay Devganin esikoisohjaus U Me Aur Hum, mistä Kajol ansaitsi kymmenennen Filmfare Awards -ehdokkuutensa.
Hän näytteli jälleen Shah Rukh Khanin kanssa Karan Joharin ohjaamassa elokuvassa Nimeni on Khan, joka ilmestyi helmikuussa 2010. Elokuva sai pääasiassa positiivisia arvosteluja ja rikkoi myyntiennätyksiä. Kajol voitti viidennen Filmfare Awards -palkintonsa parhaasta naispääosasta. Seuraavaksi hän näytteli Kareena Kapoorin ja Arjun Rampalin kanssa elokuvassa We Are Family, joka on intialainen versio yhdysvaltalaisesta elokuvasta Aina vierelläsi.
Ura > Dilwalen jälkeiset työt (2015–)

Viiden vuoden tauon jälkeen Kajol näytteli seitsemännen kerran Shah Rukh Khanin kanssa toimintakomediassa Dilwale vuonna 2015. Se oli kaupallinen menestys ja hän sai parhaan naispääosan Filmfare Awards -ehdokkuuden. Seuraavaksi Kajol näytteli toisessa tamilielokuvassaan Velaiilla Pattadhari 2 vuonna 2017.
Vuonna 2020 Kajol näytteli Ajay Devganin ja Saif Ali Khanin kanssa historiallisessa toimintadraamassa Tanhaji. Se oli vuoden eniten tuottanut hindielokuva ja Kajol sai hyviä arvosteluja lyhyehköstä roolistaan Savitribai Malusarena. Seuraavaksi hän esiintyi ensimmäisessä lyhytelokuvassaan Devi.
Muut työt

Vuonna 1998 Kajol osallistui kiertueeseen nimeltä Awesome Foursome Shah Rukh Khanin, Juhi Chawlan ja Akshay Kumarin kanssa. Esiinnyttyään Britanniassa, Kanadassa ja Yhdysvalloissa Kajol kieltäytyi osallistumasta enää maailmankiertueisiin, koska ei kestänyt sen aiheuttamaa stressiä.
Yksityiselämä

Kajol meni naimisiin näyttelijä Ajay Devganin kanssa 24. helmikuuta 1999. Heillä on kaksi lasta, vuonna 2003 syntynyt tytär ja vuonna 2010 syntynyt poika.
Filmografia

| Vuosi | Elokuva | Rooli | Muuta |
| --- | --- | --- | --- |
| 1992 | Bekhudi | Radhika |  |
| 1993 | Baazigar | Priya Chopra |  |
| 1994 | Udhaar Ki Zindagi | Sita |  |
| 1994 | Yeh Dillagi | Sapna | Parhaan naispääosan Filmfare Awards -ehdokkuus |
| 1995 | Karan Arjun | Sonia Saxena |  |
| 1995 | Taaqat | Kavita |  |
| 1995 | Hulchul | Sharmili |  |
| 1995 | Gundaraj | Ritu |  |
| 1995 | Dilwale Dulhania Le Jayenge | Simran Singh | Parhaan naispääosan Filmfare Awards -palkinto |
| 1996 | Bambai Ka Babu | Neha |  |
| 1997 | Gupt: The Hidden Truth | Isha Diwan | Parhaan negatiivisen roolin Filmfare Awards -palkinto |
| 1997 | Hameshaa | Rani Sharma/Reshma |  |
| 1997 | Minsara Kanavu | Priya Amalraj | Tamilinkielinen elokuva |
| 1997 | Ishq | Kajal |  |
| 1998 | Pyaar Kiya To Darna Kya | Muskaan Thakur |  |
| 1998 | Duplicate |  | Erikoisesiintyminen |
| 1998 | Dushman | Sonia/Naina Saigal | Parhaan naispääosan Filmfare Awards -ehdokkuus |
| 1998 | Pyaar To Hona Hi Tha | Sanjana | Parhaan naispääosan Filmfare Awards -ehdokkuus |
| 1998 | Kuch Kuch Hota Hai | Anjali Sharma | Parhaan naispääosan Filmfare Awards -palkinto |
| 1999 | Dil Kya Kare | Nandita Rai |  |
| 1999 | Hum Aapke Dil Mein Rehte Hain | Megha | Parhaan naispääosan Filmfare Awards -ehdokkuus |
| 1999 | Hote Hote Pyar Ho Gaya | Pinky |  |
| 2000 | Raju Chacha | Anna |  |
| 2001 | Kuch Khatti Kuch Meethi | Tina/Sweety Khanna |  |
| 2001 | K3G – Ilon päiviä, surun päiviä | Anjali Sharma Raichand | Parhaan naispääosan Filmfare Awards -palkinto |
| 2003 | Kal Ho Naa Ho | Itsenään | Erikoisesiintyminen laulussa ”Maahi Ve” |
| 2006 | Fanaa | Zooni Ali Baig | Parhaan naispääosan Filmfare Awards -palkinto |
| 2006 | Kabhi Alvida Naa Kehna | Itsenään | Erikoisesiintyminen laulussa ”Rock ’n’ Roll Soniye” |
| 2007 | Om Shanti Om | Itsenään | Erikoisesiintyminen laulussa ”Deewangi Deewangi” |
| 2008 | U Me Aur Hum | Piya | Parhaan naispääosan Filmfare Awards -ehdokkuus |
| 2008 | Haal-e-dil | Itsenään | Erikoisesiintyminen laulussa ”Oye Hoye” |
| 2008 | Rab Ne Bana Di Jodi | Itsenään | Erikoisesiintyminen laulussa ”Phir Milenge Chalte Chalte” |
| 2009 | Vighnaharta Shree Siddhivinayak | Itsenään | Erikoisesiintyminen |
| 2010 | Nimeni on Khan | Mandira Khan | Parhaan naispääosan Filmfare Awards -palkinto |
| 2010 | We Are Family | Maya |  |
| 2010 | Toonpur Ka Super Hero | Priya |  |
| 2012 | Student of the Year | Itsenään | Erikoisesiintyminen laulussa ”The Disco Song” |
| 2015 | Dilwale | Meera Malik | Parhaan naispääosan Filmfare Awards -ehdokkuus |
| 2017 | Velaiilla Pattadhari 2 | Vasundhara Parameshwar | Tamilinkielinen elokuva |
| 2018 | Helicopter Eela | Eela Raitukar |  |
| 2018 | Zero | Itsenään | Erikoisesiintyminen |
| 2020 | Tanhaji | Savitribai Malusare |  |
| 2020 | Devi | Jyoti | Lyhytelokuva |
| 2021 | Tribhanga | Anuradha ”Anu” Apte |  |
Aiheesta muualla

Wikimedia Commonsissa on kuvia tai muita tiedostoja aiheesta .
Kajol Internet Movie Databasessa. (englanniksi)
Kajol Elonetissä.
Kajol Allmoviessa (englanniksi)
Kajol, Tanuja ja Tanisha häissä vuonna 2012.
Kajol Shah Rukh Khanin ja Karan Joharin kanssa markkinoimassa elokuvaa Nimeni on Khan vuonna 2010.
Kajol ja Ajay Devgan vuonna 2020.
Kesätyö

Kesätyöntekijöitä
Kesätyöllä tarkoitetaan useimmiten koululaisten tai opiskelijoiden loma-ajallaan tekemää määräaikaista työtä. Laki ei erikseen määrittele kesätyötä, mutta nuorta työntekijää koskevassa lainsäädännössä viitataan koululaisten loma-aikoina tehtävään työhön. Kesätyötä koskee normaali työlainsäädäntö.
Kesätyöntekijän palkkaus noudattaa normaalia työehtosopimusta. Useilla aloilla harjoittelijoiden palkkauksesta on säädetty erikseen. Kesätyöntekijä voidaan palkata myös Tutustu työelämään ja tienaa -mallia noudattaen, jolloin palkkaus on alasta riippumatta yhteneväinen.
(Kesäloma)sijaisuus ja työharjoittelujakso ovat päteviä syitä määräaikaiselle työsuhteelle.
Nuorten kesätöiden merkitystä korostaa siitä saatava työelämän tuntemus ja viitteet ammatin- ja työpaikan valintaa varten. Työkokemus kertaantuu ja helpottaa jatkossa entistä vaativampien ja paremmin palkattujen töiden saamista
Kamon metroasema

Metroaseman sisäänkäynti
Kamon metroasema (jap. 賀茂駅, Kamo eki) on Fukuokan kaupungin Sawaran suuralueella sijaitseva metroasema. Asema on neljästoista asema Nanakuma-linjalla Tenjin-Minamin metroaseman päästä lukien. Asema on avattu 3. helmikuuta 2005.
Aseman lähellä sijaitsevat muun muassa:
Kamon temppeli
Yamada-Denki Techland Fukuokan toimisto
Aiheesta muualla

Kamon aseman viralliset sivut (Arkistoitu – Internet Archive) (japaniksi)
Fukuokan kaupungin metron Nanakuma-linja
Asemat: Tenjin-Minami | Watanabe dōri | Yakuin | Yakuin ōdōri | Sakurazaka | Ropponmatsu | Befu | Chayama | Kanayama | Nanakuma | Fukudai-mae | Umebayashi | Noke | Kamo | Jirōmaru | Hashimoto